recursal/SuperWikiNEXT-32B huggingface dataset:
**கார்பேத்தைட்டு** *(Carpathite)* என்பது C24H12 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் கனிமம் ஆகும். இக்கனிமத்தை பென்டிடோனைட்டு என்றும் கார்பாடைட்டு என்றும் பெயரிட்டு அழைக்கிறார்கள். மிகவும் அரிய நீரகக்கரிம கனிமவகை என்றும் பல்வளைய அரோமாட்டிக் ஐதரோகார்பன் கோரோனீன் வகை கனிமம் என்றும் இதை வகைப்படுத்துகிறார்கள்.

கண்டுபிடிப்பு
-------------

முதன்முதலில் 1955 ஆம் ஆண்டு உக்ரைன் நாட்டின் டிரான்சுகார்பேத்தியன் மாகாணத்தில் கண்டறியப்பட்டது. அங்குள்ள கார்பேத்திய மலைகளின் நினைவாக கனிமத்திற்கு இப்பெயர் சூட்டப்பட்டது. சிலோவாக்கியா நாட்டின் பிரெசோவ் மண்டலம், உருசியாவின் காம்சட்கா மாகாணம், கலிபோர்னியாவின் சான் பெனிட்டோ மாகாணம் ஆகிய பகுதிகளிலும் கார்பேத்தைட்டு கனிமம் கிடைப்பதாக அறியப்படுகிறது .

தோற்றம்
-------

உக்ரைன் நாட்டில் டையோரைட்டு, ஆர்கில்லைட்டு வகை ஊடுறும் தீப்பாறைகளின் உட்குழிகளில் இக்கனிமம் தோன்றுகிறது. கலிபோர்னியாவில் இது தாழ்வெப்பநிலை நீர்வெப்ப நிலைகளில் தோன்றுகிறது. இத்ரியலைட்டு, படிகவடிவமற்ற கரிமப் பொருள்கள், கால்சைட்டு, பேரைட்டு, குவார்ட்சு, சின்னபார், மெட்டாசின்னபார் உள்ளிட்ட கனிமங்களுடன் சேர்ந்து கார்பேத்தைட்டு கனிமம் கிடைக்கிறது .

மேற்கோள்கள்
-----------

1. ↑  Mineralienatlas
2. 1 2  Mindat with location data
3. ↑  Webmineral data
4. 1 2  Handbook of Mineralogy
**கார்ப்போலைட்டு** (*Carpholite*) என்பது Mn2+Al2Si2O6(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாங்கனீசு சிலிக்கேட்டு வகைக் கனிமமாக இது வகைப்படுத்தப்படுகிறது. மஞ்சள் நிறக் கொத்துகள் போல ஒல்லியான பட்டகங்கள் அல்லது ஊசிகளாக கார்ப்போலைட்டு தோன்றுகிறது. செஞ்சாய்சதுரத் தொகுதி திட்ட்த்தில் இதன் படிகங்கள் படிகமாகின்றன. பெரோகார்ப்போலைட்டு, மக்னீசியோகார்ப்போலைட்டு, வனேடியோகார்ப்போலைட்டு மற்றும் பொட்டாசியோகார்ப்போலைட்டு உள்ளிட்ட கனிமங்கள் கார்ப்போலைட்டுக் குழுவைச் சேர்ந்த பிற கனிமங்களாகும்.

தோற்றமும் கண்டுபிடிப்பும்
-------------------------

பொகிமியாவின் கார்லோவி வாரி மண்டலத்தில் ஓர்னி சிலாவ்கோவ் நகரில் முதன் முதலாக 1817 ஆம் ஆண்டு கார்ப்போலைட்டு கனிமம் கண்டறியப்பட்டது. கிரேக்க மொழியில் உறுஞ்சு குழாய் என்ற பொருள் கொண்ட கார்போசு என்ற சொல்லையும் கல் என்ற பொருளை உணர்த்தும் லித்தோசு என்ற சொல்லையும் இணைத்து படிகத்திட்ட்த்தை அடிப்படையாக்கி கார்ப்போலைட்டு என்று பெயர் வைக்கப்பட்டது. குறிப்பாக குறைந்த அளவு பல்லுருவத் தோற்றத்திற்கு ஆளாகும் மென்களிமண் பாறைகள் வடிவில் கார்ப்போலைட்டு தோன்றுகிறது. சுடோவைட்டு, மாங்கனொவன் கார்னெட்டு, குளொரிடோய்டு மற்றும் புளோரைட்டு போன்ற கனிமங்களுடன் கலந்து இயற்கையில் கார்ப்போலைட்டு கிடைக்கிறது .

மேற்கோள்கள்
-----------

1. 1 2  Handbook of Mineralogy
2. ↑  Carpholite on Mindat.org
3. ↑  Carpholite on Webmineral
**கார்போரைன்** (*Carboryne*) என்பது B10C2H10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஆர்த்தோ-கார்போரேனின் நிலைப்புத்தன்மை இல்லாத வழிப்பெறுதியாகும். 1,2-டை ஐதரிடோ-ஆர்த்தோ-கார்போரேன் என்றும் இதை அழைக்கலாம். மூல ஆர்த்தோ-கார்போரேனிலுள்ள சி2 அலகில் ஐதரசன் அணுக்கள் இங்கு இல்லை. ஐசோலோபால் கொள்கையுடன் கூடிய பென்சைன் சேர்மத்தை இச்சேர்மம் ஒத்திருக்கிறது.1990 ஆம் ஆண்டில் முதன்முதலாக ஒரு கார்போரைன் சேர்மம் ஆர்த்தோ-கார்போரைனிலிருந்து உற்பத்தி செய்யப்பட்டது. டெட்ரா ஐதரோபியூரானில் கார்பனுடன் இணைக்கப்பட்டிருந்த ஐதரசன் அணுக்கள் என்- பியூட்டைல் இலித்தியத்தால் நீக்கப்படுகின்றன. விளைபொருளாக விளையும் இலித்தியம் ஈரெதிர்மின் அயனி 0 ° செல்சியசு வெப்பநிலையில் புரோமினுடன் வினைபுரிந்து புரோமோ ஒற்றை அயனியாக உருவாகிறது 

கார்போரைன் தயாரிப்பு, கார்பன் ஈடுபடும் முக்கிய வேதியியல் பிணைப்புகள் சிவப்பில்
வினைக் கலவையை 35° செல்சியசு வெப்பநிலைக்கு சூடுபடுத்தினால் கார்போரைன் வெளிவிடப்படுகிறது. பொருத்தமான டையீன்களைப் பயன்படுத்தி பின்னர் இது சேகரிக்கப்படுகிறது. 

cகார்போரைன் வினைகள்
ஆந்தரசீன் போல (திரிப்டைசின் போன்ற மூலக்கூறை தருவதற்கு) மற்றும் பியூரான் 10 முதல் 25% அளவு வேதியியல் விளைச்சல் கிடைக்கும். மேற்கண்ட நடைமுறையை ஏற்றுக் கொள்ளும் போது கார்போரைன்கள் ஆல்கைன்களுடன் வினைபுரிந்து பென்சோகார்போரேன்களைக் கொடுக்கின்றன. ஆர்த்தோ-கார்போரேன் என்– பியூட்டைல் இலித்தியத்துடன் சேர்ந்து முன் கூறப்பட்டது போல புரோட்டான் நீக்கம் செய்யப்படுகிறது. பின்னர் டைகுளோரோ-டை(டிரைபீனைல் பாசுபினோ) நிக்கலில் இருந்து நிக்கல் ஒருங்கிணைவு கார்போரைனாக மாறுகிறது. இச்சேர்மம் 3-எக்சைனுடன் ஓர் ஆல்கைல் முப்படியாக்க வினையில் ஈடுபட்டு பென்சோகார்போரேனைக் கொடுக்கிறது. 

பென்சோகார்போரேன் தயாரிப்பு வினை
பென்சீன் வளையத்தில் கணிசமான பிணைப்பு நீள திருத்தங்கள் வெளிப்படுவதாக இச்சேர்மத்தைக் குறித்த எக்சுகதிர் விளிம்பு விளைவு பகுப்பாய்வு அரோமாட்டிக் பண்பை விலக்குகிறது என தெரிவிக்கிறது. (164.8 பைக்கோமீட்டர் முதல் 133.8 பைக்கோமீட்டர் வரை)

மேற்கோள்கள்
-----------

1. ↑  Zhao, Da; Xie, Zuowei (2016). "Recent advances in the chemistry of carborynes". *Coordination Chemistry Reviews* **314**: 14-33. doi:10.1016/j.ccr.2015.07.011.
2. ↑  Gingrich, H. L.; Ghosh, T.; Huang, Q.; Jones, M. (1990). "1,2-Dehydro-o-carborane". *Journal of the American Chemical Society* **112** (10): 4082–4083. doi:10.1021/ja00166a080.
3. ↑  Jemmis, E. D.; Kiran, B. (1997). "Structure and Bonding in B10X2H10 (X = C and Si). The Kinky Surface of 1,2-Dehydro-o-Disilaborane". *Journal of the American Chemical Society* **119** (19): 4076–4077. doi:10.1021/ja964385q.
4. ↑  Kiran, B.; Anoop, A.; Jemmis, E. D. (2002). "Control of Stability through Overlap Matching: closo-Carboranes and closo-Silaboranes". *Journal of the American Chemical Society* **124** (16): 4402–4407. doi:10.1021/ja016843n.
5. ↑  Deng, L.; Chan, H.-S.; Xie, Z. (2006). "Nickel-Mediated Regioselective [2 + 2 + 2] Cycloaddition of Carboryne with Alkynes". *Journal of the American Chemical Society* **128** (24): 7728–7729. doi:10.1021/ja061605j. பப்மெட்:16771473.
6. ↑  Jemmis, E. D.; Anoop, A. (2004). "Theoretical Study of the Insertion Reactions of Benzyne- and Carboryne- Ni Complexes" (pdf). *Maui High Performance Computing Center Application Briefs* (Air Force Maui Optical & Supercomputing Site (AMOS)) **2004**: 51. .
மேற்கு சத்ரபதிகள் நாட்டு மன்னர் ருத்திரசேனரின் உருவம் பொறித்த வெள்ளி நாணயம், (ஆண்டு கி பி 202-222); நாணயத்திற்கு பின்புறம் பிராமி எழுத்தில் சக ஆண்டு 131 என பிராமி எழுத்தில் குறிக்கப்பட்டுள்ளது.
**சாலிவாகன ஆண்டு** அல்லது **சக ஆண்டு** என்பது சாலிவாகன ஆண்டுக் கணிப்பு முறையின் கீழ் குறிக்கப்படும் ஆண்டைக் குறிக்கும். இந்து நாட்காட்டி, இந்தியத் தேசிய நாட்காட்டி, கம்போடிய பௌத்த நாட்காட்டி என்பன இம் முறையையே கைக்கொள்ளுகின்றன. கௌதமிபுத்திர சதகர்ணி என்றும் அழைக்கப்படுகின்ற சாலிவாகனன் என்னும் சாதவாகன மன்னனே அவன் உஜ்ஜயினியின் விக்கிரமாதித்தனுக்கு எதிராகப் பெற்ற வெற்றியைக் கொண்டாடுவதற்காக கிபி 78 ஆம் ஆண்டில் இம் முறையைத் தொடக்கி வைத்ததாகச் சொல்லப்படுகின்றது. 

இம்முறை ஜாவாவின் அரசவையில், பழைய ஜாவானியக் காலம் தொட்டு 1633 ஆம் ஆண்டுவரை புழக்கத்தில் இருந்தது. பின்னர் ஜாவானிய இசுலாமியக் கலப்பு முறையான அன்னோ ஜவானிக்கோ என்னும் முறையின் அறிமுகத்துடன் இது வழக்கொழிந்தது.

பண்டைய கல்வெட்டுக்களில் குறிக்கப்பட்ட ஆண்டு முறைகளில் இதுவும் ஒன்றாகும்.

மேலும் பார்க்க
--------------

* கொல்லம் ஆண்டு
* விக்ரமாதித்யா

மேற்கோள்கள்
-----------

1. ↑
**கார்பியோ நகரின் பெரார்ட்** என்பவர் பதின்மூன்றாம் நூற்றாண்டைச்சேர்ந்த ஒரு கத்தோலிக்க புனிதரும், மறைசாட்சியும் ஆவார். இவர் லெப்போர்தி என்னும் செல்வந்த குடும்பத்தில் கார்பியோ, உம்பிரியா, இத்தாலியில் பிறந்தவர். இவரும், இவரோடு சேர்ந்து புனிதர்களான **பீட்டர், ஓத்தோ, அகூர்சியுஸ் மற்றும் அஜுதுஸ்** என்போர் புனித பிரான்சிசு துவங்கிய பிரான்சிஸ்கன் சபையின் முதல் இரத்த சாட்சிகளும் புனிதர்களுமாவர்.

வாழ்க்கை வரலாற்றுச் சுருக்கம்
-----------------------------

1213இல் இவர் பிரான்சிஸ்கன் சபையில் சேர்ந்தார். இவர் அரபு மொழியை நன்கு கற்றவராதலாலும், நல்ல மறை போதகரானதாலும், இவரையும் இவரோடு பீட்டர் மற்றும் ஓத்தோ என்னும் இரு குருக்களையும், அகூர்சியுஸ் மற்றும் அஜுதுஸ் என்னும் இரு பொதுநிலை சகோதரர்களையும் கிழக்கிலே நம்பிக்கையற்றோருக்கு நற்செய்தி அறிவிக்க அசிசியின் பிரான்சிசு தேர்ந்தெடுத்தார். இவர்கள் மொராக்கோவில் சென்று மறைபரப்ப பணிக்கப்பட்டனர். இவர்கள் ஐவரும் இதாலியிலிருந்து கடல் வழியாகச் செவீயா வந்தடைந்தனர். சிலகாலம் எசுப்பானியா மற்றும் போர்த்துகலில் தங்கியிருந்தப்பின்பு இவர்கள் மொராக்கோ சென்றடைந்தனர்.

இவர்கள் ஐவருள் பெரார்டுக்கு மட்டுமே அரபு மொழி தெரிந்திருந்தது. இவர்களின் வீரமான மறைபரப்பும், இசுலாமை துறக்க இவர்கள் விடுத்த வெளிப்படையான அழைப்பும் மக்கள் இவர்களைப் பித்துப் பிடித்தவர்கள் என எண்ண வைத்தது. ஆயினும் இவர்கள் நாட்டை விட்டுப் போகாமல் மறை பரப்பிக்கொன்டே இருந்ததால், இவர்கள் கைது செய்யப்பட்டி சிறையிலிடப்பட்டனர். இவர்களைத் தங்களின் கத்தோலிக்க மறையினைடத் துறக்க வைக்க எவ்வளவோ முயன்று தோற்று போன மொராக்கோ மன்னன், கோவத்தில் தன் உடைவாளால் இவர்களின் தலையை வெட்டி இவர்களைக் கொன்று இவர்களைப் பிரான்சிஸ்கன் சபையின் முதல் இரத்த சாட்சிகள் ஆக்கினான்.

பதுவை அந்தோனியார் மீதான இவர்களின் தாக்கம்
-----------------------------------------

மொராக்கோவில் வேத சாட்சிகளாக மரித்த இவர்களின் திருப்பண்டம், பெப்ரவரி 1220-இல் கொயிம்ராவுக்கு கொண்டு வரப்பட்டது. இதைப் பற்றி சிந்தித்த பெர்டிணாண்டு தாமும் அவ்வாறே கிறிஸ்துவுக்காக வேத சாட்சியாக வேண்டும் என்று தணியாதத் தாகம் கொண்டார். எனவே 1221ஆம் ஆண்டு புனித அகுஸ்தீன் சபையை விட்டு விலகி பிரான்சிஸ்கன் சபையில் சேர்ந்து அந்தோனியார் என்ற புதுப் பெயர் எடுத்துக்கொண்டார்.

வணக்கம்
-------

பெரார்டும் அவரின் துணைவர்களுக்கும் திருத்தந்தை நான்காம் சிக்ஸ்துவினால் 1481இல் புனிதர் பட்டம் அளிக்கப்பட்டது. இவர்களின் விழா கத்தோலிக்க திருச்சபையின் பொது நாள்காட்டியில் 16 சனவரியில் இடம் பெறுகின்றது.

ஆதாரங்கள்
---------

1. ↑  Jones, Terry. "Berard". *Patron Saints Index*. 2007-02-18 அன்று மூலம் பரணிடப்பட்டது. 2007-03-05 அன்று பார்க்கப்பட்டது.
2. ↑  Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. ISBN 0-14-051312-4.

வெளி இனைப்புகள்
---------------

* (இத்தாலியம்) Santi Berardo, Otone, Pietro, Accursio e Adiuto Protomartiri dell’Ordine dei Frati Minori
* (செருமன் மொழி) Antonius von Padua பரணிடப்பட்டது 2003-05-09 at the வந்தவழி இயந்திரம் - mentioned in the entry for Saint Anthony
* Catholic Encyclopedia article
**சாலினி பாண்டே** (பிறப்பு 23 செப்டம்பர் 1993) ஓர் இந்திய நடிகையாவார். இவர் தெலுங்கு, தமிழ் மற்றும் இந்தி படங்களில் முக்கியமான கதாபாத்திரங்களில் நடித்துள்ளார். *அர்ஜுன் ரெட்டி* என்ற தெலுங்கு திரைப்படத்தின் மூலம் திரைத்துறைக்கு அறிமுகமானார்.

தொழில்
------

சாலினி பாண்டே தனது நடிப்பு திறமையை ஜபல்பூர் மேடை நாடக நடிகராக தொடங்கினார். தெலுங்கு திரைப்படம் அர்ஜுன் ரெட்டி மூலம் திரைத்துறைக்கு அறிமுகமானார். இந்த திரைப்படம் மக்களிடையே நல்ல வரவேற்பை பெற்றது. தெலுங்கு மொழியில் சரளமாக பேச தெரியாதப்போதும் ஷாலினி பாண்டே இந்த திரைப்படத்திற்கு சொந்தமாக பின்னணி குரல் கொடுத்தார்.

2019 அக்டோபரில் 100% காதல் என்ற தமிழ் திரைப்படத்தில் நடித்துள்ளார். இதற்கு முன்பு தமிழில் நடிகையர் திலகம், மூலம் தமிழ் திரைத்துறைக்கு அறிமுகமானார். 2020இல் ரன்வீர் சிங்வுடன் பாலிவுட்டிலும் ஒரு திரைப்படத்தில் நடித்துள்ளார்.

### தொலைக்காட்சி

* *மேன் மே ஹை விஷ்வாஸ்* (சோனி தொலைக்காட்சி)
* *கிரைம் பெட்ரோல்* (சோனி தொலைக்காட்சி)

மேற்கோள்கள்
-----------

1. ↑  "Ritika Singh pens emotional post for Shalini Pandey on birthday" (in en). *இந்தியா டுடே*. 22 September 2018.. பார்த்த நாள்: 2 June 2019.
2. ↑  "Shalini Pandey: Driven by passion". *deccanchronicle.com*. 12 August 2017.
3. ↑  "Samantha showers love on Vijay Deverakonda and Shalini Pandey starrer 'Arjun Reddy,' calls it the most original film she has watched - Times of India". *indiatimes.com*.
4. ↑  "Arjun Reddy: Ram Gopal Varma sees Amitabh Bachchan, Al Pacino in Vijay Deverakonda". *hindustantimes.com*. 28 August 2017.

வெளி இணைப்புகள்
---------------

* Shalini Pandey on IMDb
* Shalini Pandey on Facebook
**புருஷ லட்சணம்** (*Purusha Lakshanam*) என்பது 1993 ஆம் ஆண்டய தமிழ் நாடகத் திரைப்படம் ஆகும். கே. எஸ். ரவிக்குமார் இயக்கிய இப்படத்தில் ஜெயராம் மற்றும் குஷ்பூ ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். படமானது 1993 திசம்பர் 3 அன்று வெளியிடப்பட்டது. இது தெலுங்கில் *பலே பெல்லாம்* என்றும் கன்னடத்தில் *மங்கல்ய பந்தனா* என்றும் மறு ஆக்கம் செய்யப்பட்டது.

கதை
---

நந்தகோபால் ( ஜெயராம் ) ஒரு நிறுவனத்தில் நிர்வாக இயக்குநராக பணிபுரிகிறார். கல்லூரி மாணவியான அம்மு என்று அழைக்கப்படும் அபிராமி ( குஷ்பூ ) முதல் பார்வையில் நந்தகோபாலைக் காதலிக்கிறார். அஞ்சுவும் நந்தகோபாலை ஒரு தலையாக காதலிக்கிறார். இறுதியாக, நந்தகோபாலும் அம்முவும் திருமணம் செய்து கொள்ள முடிவுசெய்கின்றனர். ராஜா (ராஜா ரவீந்தர்) அம்முவின் வகுப்புத் தோழர், அம்முவை ஒரு காதலித்து வந்தார். தனக்கு கிடைக்காத அம்முவைப் பழிவாங்க ராஜா விரும்புகிறார்.

ராஜா அம்முவை திருமணம் செய்து கொள்வதாக சவால் விடுகிறார். ஒரு நாள், ராஜா நந்தகோபாலின் முன்னிலையில் அம்முவைக் கட்டிப்பிடிக்கிறார். இதனால் நந்தகோபால் தனது மனைவிக்கு ராஜாவுடன் தவறான உறவு இருப்பதாக நினைத்து அம்முவை தன்னை விட்டு விலக்குகிறார். பின்னர் என்ன நடக்கிறது என்பது கதையின் முக்கிய அம்சமாக உள்ளது.

நடிகர்கள்
---------

* ஜெயராம் நந்தகோபாலாக
* குஷ்பூ அபிராமியாக (அம்மு)
* அஞ்சு அஞ்சுவாக
* ஆர். சுந்தர்ராஜன் ராஜ்கோபாலாக
* ஸ்ரீவித்யா வித்யாவாக
* ராஜா ரவீந்திரா ராஜாவாக
* சார்லி ராஜேசாக
* கே. எஸ். ரவிக்குமார் மாதவன் நாயராக
* இடிச்சப்புளி செல்வராசு
* லூசு மோகன்
* மேஜர் சுந்தரராஜன்
* தியாகு
* பாண்டு
* குமரிமுத்து
* சண்முகசுந்தரி சண்முகசுந்தரியாக
* இந்திரஜா

இசை
---

இப்படத்திற்கு தேவா இசையமைத்துள்ளார், பாடல் வரிகளை காளிதாசன் எழுதியுள்ளார்.

| எண். | பாடல் | பாடகர்கள் | பாடல் வரிகள் | நீளம் (மீ: கள்) |
| --- | --- | --- | --- | --- |
| 1 | அண்ணா சாலை | சித்ரா | காளிதாசன் | 04:51 |
| 2 | "காக்கைச் சிறகினிலே" | எஸ். பி. பாலசுப்பிரமணியம், சித்ரா | 04:42 |
| 3 | "கும் கும் கும்பகோணம்" | எஸ். ஜானகி | 04:20 |
| 4 | "முந்தானையே நான்" | மனோ | 04:57 |
| 5 | "ஒரு தாலி" | சித்ரா | 05:22 |
| 6 | "செம்பட்டு பூவே" | எஸ். பி. பாலசுப்பிரமணியம், சித்ரா | 04:12 |
|

விமர்சன வரவேற்பு
----------------

*இந்தியன் எக்ஸ்பிரஸ்* பின்வருமாற எழுதியது "பி. வாசுவின் கதை திருப்பங்கள் நிறைந்ததாக உள்ளது. இது இயக்குனருக்கு ஒரு பிடிப்பை அளிக்கிறது [..] மேலும் பார்வையாளர்களை கதையோடு ஒன்ற வைப்பதில் வெற்றிபெறுகிறது."  *நியூ ஸ்ட்ரெய்ட்ஸ் டைம்ஸ்* குஷ்பூவின் நடிப்பைப் பாராட்டியதுடன், ரவிக்குமாரின் இயக்கத்தையும் அது பாராட்டியது. "படத்தின் முதல் மூன்று கால் பகுதிகள் படத்தின் வேகத்தை இலகுவாகவும் மகிழ்ச்சியான மனநிலையைக் கொண்டதாகவும் இருந்தது".

குறிப்புகள்
-----------

1. ↑  "Purusha Lakshanam". cinesouth. 2018-03-11 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Purusha Lakshanam". spicyonion. 2018-03-11 அன்று பார்க்கப்பட்டது.
3. ↑  "Purusha Lakshanam". gomolo. 2017-01-01 அன்று மூலம் பரணிடப்பட்டது. 2018-03-11 அன்று பார்க்கப்பட்டது.
4. ↑  "Purusha Lakshanam Songs". raaga. 2018-03-11 அன்று பார்க்கப்பட்டது.
5. ↑  "Purusha Lakshanam Songs". no1tamilsongs. 19 July 2013 அன்று மூலம் பரணிடப்பட்டது. 2013-09-12 அன்று பார்க்கப்பட்டது.
6. ↑  "Lots of fun". *இந்தியன் எக்சுபிரசு*. December 3, 1993. p. 6. 2019-08-21 அன்று பார்க்கப்பட்டது.
7. ↑  "Kushboo's talent comes to the fore". *New Straits Times*. January 1, 1994. 2019-08-21 அன்று பார்க்கப்பட்டது.
**அருண்ராஜா காமராஜ்** (ஆங்கிலம்:Arunraja Kamaraj) என்பவர் தமிழ் திரைப்பட துறையில் நடிகர், பாடகர், பாடலாசிரியர், எழுத்தாளர், நகைச்சுவை நடிகர், இயக்குனர் என பன்முகம் கொண்டவர். இவர் தெறி, பென்சில், கபாலி மற்றும் ஜிகர்தண்டா முதலிய திரைப்படங்களுக்கு பாடலாசிரியராக பணியாற்றி அனைவரின் பாராட்டைப் பெற்றார். மேலும் இவர் ராஜா ராணி திரைப்படத்தின் மூலம் ஒரு நடிகனாக அறிமுகமானார். மான் கராத்தே படத்தில் நெருப்பு குமார் என்ற கதாபாத்திரத்தில் நடித்தார்.

ஆரம்ப வாழ்கை
------------

அருண்ராஜா தமிழ்நாடு மாநிலத்தின், karur மாவட்டத்தில் உள்ள குளித்தலை நகரின் அருகில் பேரூர் என்ற ஊரில் 1984 ஆம் ஆண்டு பிறந்தார். இவர் தனது பள்ளிப்படிப்பை குளித்தலை அரசு ஆண்கள் மேல்நிலைப்பள்ளியில் முடித்தார். இவர் தனது உயர் கல்வியை திருச்சி பிஷப் ஹெபேர் மேல்நிலைப்பள்ளியிலும், கல்லூரி படிப்பை திருச்சி ஜே. ஜே. பொறியியல் மற்றும் தொழில்நுட்ப கல்லூரியிலும் கற்றார்.

மேற்கோள்கள்
-----------

1. ↑  "I got huge recognition because of Kabali". *Times of India*. Sharanya CR. 10 June 2016 அன்று பார்க்கப்பட்டது.
2. ↑  "Theri Lyricist in Sivakarthikeyans Remo". *iluvcinema.in*. V. 2016-04-14 அன்று மூலம் பரணிடப்பட்டது. 2018-12-27 அன்று பார்க்கப்பட்டது.
3. ↑  "Audio Beat: Jigarthanda - Fusion, folk, rap and more". *The Hindu*. S. R. Ashok Kumar.
4. ↑  "Now, Rajinikanth credited in Kabali track list". *Times of India*. M Suganth. 10 June 2016 அன்று பார்க்கப்பட்டது.
5. ↑  "Music Review: Trisha Illana Nayanthara". *Times of India*. Sharanya CR. 10 June 2016 அன்று பார்க்கப்பட்டது.
Hagen Kleinert, Photo taken in 2006
**ஆகென் கிலிநெர்டு** (*Hagen Kleinert*, பிறப்பு: சூன் 15, 1941) செருமனிய இயற்பியலாளர். இவர் 1968-இல் இருந்து பெர்லின், சுயாதீனப் பல்கலைக்கழகத்தில், ஐன்ஸ்டீன் இயற்பியல் ஆய்வு மையத்தில் கொள்கைநிலை இயற்பியல் பேராசிரியராகப் பணியாற்றி வருகிறார். இவருக்கு திமிசோரவின் மேற்கு பல்கலைகழகமும், கிர்கிசு - உருசிய சிலாவிக் பல்கலைகழகமும் கௌரவ டாக்டர் பட்டம் வழங்கியுள்ளது.

இவரது துகள் மற்றும் திட நிலை இயற்பியல் பங்களிப்புகளுக்காக 2008 இல் பதக்கத்துடன் கூடிய மேக்ஸ் போர்ன் பரிசு வழங்கப்பட்டது. லேவ் லண்டாவுவின் 100வது பிறந்த நாளில், 2008ன் மஜோறன பரிசை வென்றார்.

இவர் 370 க்கும் மேற்பட்ட ஆய்வு ஏடுகளில் பங்களித்துள்ளார். இவரது பங்களிப்பு கணித இயற்பியல், அடிப்படைத் துகள் இயற்பியல், அணுக்கரு இயற்பியல், திண்மை நிலை, திரவ படிகங்கள், உயிர் சவ்வுகள், பாலிமர்கள் மற்றும் நிதி சந்தைகள்]] ஆகும். இவர் கொள்கைநிலை இயற்பியலில் பல புத்தகங்களை எழுதியுள்ளார்.

ஹனோவர் பல்கலைக்கழகத்திலும், ஜோர்ஜியத் தொழில்நுட்ப நிறுவனத்திலும் பட்டம் பெற்று, பெருவெடிப்பு கோட்பாட்டின் தந்தையான ஜார்ஜ் கமோவ் இடம் பொது சார்பியல் பயின்றார்.

1972 ல் ஒரு இளம் பேராசிரியரான கிலிநெர்டு, கலிபோர்னியா தொழில்நுட்பக் கழகத்தின் குறிப்பிடத்தக்க அமெரிக்க இயற்பியலாளர் ரிச்சர்ட் ஃபேய்ன்மேனால் மிகவும் ஈர்க்கப்பட்டார். ஃபேயின்மேனின் தத்துவங்களைப் பயன்படுத்தி ஐதரசன் அணுவின் ஆற்றல் மட்டங்களைக் கண்டுபிடித்தார்..

மேற்கோள்கள்
-----------

1. ↑  
Kleinert H.; Ruffini, Remo; Vereshchagin, Gregory (2009). "From Landau's Order Parameter to Modern Disorder Fields". *In "Lev Davidovich Landau and his Impact on Contemporary Theoretical Physics", publ. in*
"Horizons in World Physics") ***264**: 103. doi:10.1063/1.3382313. Bibcode: 2010AIPC.1205..103K. .*
2. ↑  
Duru I.H. Kleinert H. (1979). "Solution of the path integral for the H-atom". *Physics Letters B* **84** (2): 185–188. doi:10.1016/0370-2693(79)90280-6. Bibcode: 1979PhLB...84..185D. .
3. ↑  
Duru I.H. Kleinert H. (1982). "Quantum Mechanics of H-Atom from Path Integrals". *Fortschr. Phys* **30** (2): 401–435. doi:10.1002/prop.19820300802. .

வெளி இணைப்புகள்
---------------

* Personal homepage
**அருந்ததி கோஸ்** (Arundhati Ghose) (25 நவம்பர் 1939 - 25 சூலை 2016) ஒரு இந்திய இராஜதந்திரியாவார். ஜெனீவாவிலுள்ள ஐக்கிய நாடுகள் அவையில் இந்தியாவின் நிரந்தரப் பிரதிநிதியாக இருந்த இவர், 1996இல் ஜெனீவாவில் ஆயுதக் குறைப்பு தொடர்பான மாநாட்டில் முழுமையான அணுகுண்டு சோதனைத் தடை உடன்பாடு பேச்சுவார்த்தைகளில் பங்கேற்ற இந்திய தூதுக்குழுவின் தலைவராகவும் இருந்தார்.  மேலும், இவர் தென் கொரியா, எகிப்து அரபு குடியரசின் தூதராகவும் பணியாற்றினார்.

ஆரம்ப கால வாழ்க்கை
------------------

கோஸ் மும்பையில் வளர்ந்து கதீட்ரல் மற்றும் ஜான் கோனன் பள்ளியில் படித்தார். கொல்கத்தாவிலுள்ள லேடி பிராபோர்ன் கல்லூரியில் பட்டம் பெற்ற இவர், 1963ஆம் ஆண்டில் இந்திய வெளியுறவுச் சேவையில் சேருவதற்கு முன்பு சாந்திநிகேதனில் உள்ள விஸ்வ-பாரதி பல்கலைக்கழகத்தில் படித்தார்.

இவர், ஒரு முக்கிய வங்காள குடும்பத்தைச் சேர்ந்தவர். இவர் முன்னாள் உச்சநீதிமன்ற நீதிபதியான ரூமா பாலின் சகோதரியும் பிரசார் பாரதியின் முன்னாள் தலைவரான பாஸ்கர் கோஸின் சகோதரியும் ஆவார். 1997ஆம் ஆண்டில் அசாம் ஐக்கிய விடுதலை முன்னணியால் கடத்தப்பட்டு கொல்லப்பட்ட ஒரு சமூக சேவகரும் பத்திரிகையாளருமான சாகரிகா கோஸ் மற்றும் சஞ்சய் கோஸ் ஆகியோரின் அத்தையுமாவார்.

தொழில்
------

கோஸ் தனது தொழில் வாழ்க்கையில், ஆஸ்திரியா, நெதர்லாந்து, வங்காளதேசம், நியூயார்க் போன்ற நாடுகளில் ஆகியவற்றில் பணியாற்றினார். 1971 வங்காளதேச அரசாங்கத்தின் முக்கிய பொறுப்பாளராகவும் இருந்தார்.

ஓய்வுக்குப் பிந்தைய வாழ்க்கை
----------------------------

இவர் 2016 இல் புற்றுநோயால் இறக்கும் வரை பல செயல்களில் தீவிரமாக ஈடுபட்டார். இவர் 1998 முதல் 2004 வரை ஒன்றிய அரசுப்பணியாளர் தேர்வாணையத்தின் (யுபிஎஸ்சி) உறுப்பினராக இருந்தார். 1998 முதல் 2001 வரை ஆயுதக் குறைப்பு தொடர்பான ஐ.நா பொதுச்செயலாளரின் ஆலோசனைக் குழுவில் உறுப்பினராக இருந்தார்.  2004 முதல் 2005 வரை பொருளாதார, சமூக மற்றும் கலாச்சார உரிமைகளுக்கான குழுவில் இந்தியாவிலிருந்து உறுப்பினராக இருந்தார். இவர் 2004 முதல் 2007 வரை பாதுகாப்பு ஆய்வுகள் மற்றும் பகுப்பாய்வுகளுக்கான நிறுவனத்தின் நிர்வாகக் குழுவில் உறுப்பினராக இருந்தார். 2007 ஆம் ஆண்டில் வெளியுறவு அமைச்சகத்தால் அமைக்கப்பட்ட ஆயுதப் பரவல் மற்றும் குறைப்பு தொடர்பான பணிக்குழுவில் உறுப்பினராகவும் இருந்தார்.

மரியாதைகள்
----------

* மார்ச் 27, 2012 அன்று வங்கதேச அரசாங்கத்தால் "விடுதலைப் போர் மரியாதைக்குரிய நண்பர்கள்"  எனக் கௌரவிக்கப்பட்டார்.

குறிப்புகள்
-----------

1. ↑  "Statement made by Ms. Arundhati Ghose, in the Plenary of the Conference on Disarmament on August 8, 1996". *Federation of American Scientists*. 26 July 2016 அன்று பார்க்கப்பட்டது.
2. ↑  "Terrorists, Human Rights and the United Nations". South Asia Terrorism Portal. 10 October 2008 அன்று மூலம் பரணிடப்பட்டது. 2008-10-25 அன்று பார்க்கப்பட்டது.
3. ↑  Ghose, Arundhati. "Interview with Amb. Arundhati Ghose". *Youtube*. Friends of Bangladesh. 26 July 2016 அன்று பார்க்கப்பட்டது.
4. ↑  "Advisory Board on Disarmament Matters". *United Nations Office for Disarmament Affairs*. United Nations. 26 July 2016 அன்று பார்க்கப்பட்டது.
5. ↑  "Awards Bestowed by Government of People's Republic of Bangladesh to Indian nationals" (PDF). High Commission of India, Bangladesh. 16 August 2016 அன்று மூலம் (PDF) பரணிடப்பட்டது. 26 July 2016 அன்று பார்க்கப்பட்டது.
**மேகாக் கேசர்** (பிறப்பு: திசம்பர் 15, 1992) பஞ்சாப் பெண்கள் துடுப்பாட்ட அணிக்காக விளையாடும் இந்தியத் துடுப்பாட்ட வீரர் ஆவார். இவர் ஒரு வலது கை எதிர்ச்சுழல் பந்து வீச்சாளர் மற்றும் வலது கை கீழ் வரிசை துடுப்பாட்ட வீரர். 2019-ல், 2018-19 மூத்தோர் மகளிர் இருபது20 போட்டியில் முதல் இருபது20 பட்டத்தை வென்றபோது, பஞ்சாப் பெண்கள் துடுப்பாட்ட அணியின் துணைத்தலைவராக இருந்தார். 2021-ல், இந்திய துடுப்பாட்டக் கட்டுப்பாட்டு வாரியத்தால் ஏற்பாடு செய்யப்பட்ட 2021–22 மூத்தோர் மகளிர் போட்டி கோப்பைக்கு முன்னதாக இந்தியா-ஏ அணியைப் பிரதிநிதித்துவப்படுத்த இவர் தேர்ந்தெடுக்கப்பட்டார்.

இளமை
----

கேசர் 15 திசம்பர் 1992 அன்று அரியானாவின் சோனிபத்தில் பிறந்தார். இவர் மேசைப்பந்தாட்டம், அடிபந்தாட்டம் மற்றும் மென்பந்தாட்டம் ஆகியவற்றில் இளையோர் மற்றும் துணை-இளையோர் மட்டங்களில் அரியானாவைப் பிரதிநிதித்துவப்படுத்தினார்.

கேசர் தனது, 17 வயதில், பஞ்சாபின் ஜலந்தருக்கு குடிபெயர்ந்து துடுப்பாட்டத்தில் தனது ஆரம்ப பயிற்சியைத் தொடங்கினார்.

பணி
---

கேசர் 2010-ல் பஞ்சாப் பெண்கள் அணிக்காக விளையாடத் தொடங்கினார். இவர் 2015-2018 வரை வடக்கு மண்டல அணியின் ஒரு பகுதியாகவும், 2011-2015 வரை குரு நானக் தேவ் பல்கலைக்கழக குழு உறுப்பினராகவும் இருந்தார். இவர் 2015-2016ஆம் ஆண்டில் 23 வயதுக்குட்பட்ட பஞ்சாப் பெண்கள் துடுப்பாட்ட அணிக்குத் தலைமை தாங்கினார்.

2016-2017-ல் இந்தியத் துடுப்பாட்டக் கட்டுப்பாட்டு வாரிய மூத்தோர் பெண்கள் குழு மற்றும் 2016-2017- ல் நடந்த ரமா அத்ரே நினைவுப் போட்டியில் கலந்து கொண்ட கேசர் போட்டியின் சிறந்த பந்து வீச்சாளராகத் தேர்வு செய்யப்பட்டார்.

கேசர் 2021–22 மூத்தோர் மகளிர் துடுப்பாட்ட போட்டியில் இந்தியா ஏ அணிக்காக விளையாடினார். இதில் இந்தியா ஏ வாகையர் பட்டத்தினை வென்றது.

மேற்கோள்கள்
-----------

1. ↑  "Mehak Kesar profile and biography, stats, records, averages, photos and videos". *ESPNcricinfo* (ஆங்கிலம்). 2022-01-20 அன்று பார்க்கப்பட்டது.
2. ↑  Service, Tribune News. "Punjab eves conquer T20 League". *Tribuneindia News Service* (ஆங்கிலம்). 2022-01-20 அன்று பார்க்கப்பட்டது.
3. ↑  "Squads for Senior Women's Challenger Trophy One Day Match 2021-22 announced". *www.bcci.tv* (ஆங்கிலம்). 2022-01-20 அன்று பார்க்கப்பட்டது.
4. ↑  "Interview with Mehak Kesar - Journey from Haryana to Punjab via Cricket". *Female Cricket* (ஆங்கிலம்). 2019-04-02. 2022-01-20 அன்று பார்க்கப்பட்டது.
5. ↑  "Punjab Eves Win Rama Atray Memorial Cricket Tournament". *www.babushahi.com*. 2022-01-20 அன்று பார்க்கப்பட்டது.

வெளி இணைப்புகள்
---------------

ESPNcricinfo இல் Mehak Kesar

கிரிக்கெட் காப்பகத்தில் மெஹக் கேசர் (சந்தா தேவை)
**அருண் நரங்** (Arun Narang) பஞ்சாபை சேர்ந்த பாரதிய ஜனதா கட்சி அரசியல்வாதி ஆவார். இவர் 2017 ஆம் ஆண்டு பஞ்சாப் சட்டப் பேரவைத் தேர்தலில் அபோஹர் தொகுதியில் இருந்து பாரதிய ஜனதா கட்சியின் வேட்பாளராகத் தேர்ந்தெடுக்கப்பட்டார்.

முக்த்சரில் தாக்குதல்
---------------------

2021 மார்ச் 27 அன்று, அருண் நரங் பஞ்சாபில் உள்ள முக்த்சர் மாவட்டத்தில் உள்ள மாலூட் என்ற இடத்திற்கு செய்தியாளர் சந்திப்புக்காகச் சென்றிருந்தார். இவர் வந்ததும், பாரதிய ஜனதா கட்சி அலுவலகம் அருகே காத்திருந்த BKU  இன் ஏக்தா சித்துபூர், லகோவால் மற்றும் காடியன் பிரிவுகளைச் சேர்ந்தவர்கள் எனக் கூறி, ஆர்ப்பாட்டத்தில் ஈடுபட்ட விவசாயிகள், அவர் மீது கருப்பு மை வீசினர். காவல் துறை அதிகாரி அவர்களை உள்ளூர் கடைக்கு அழைத்துச் சென்றார், ஆனால் அதிலிருந்து திரும்பியதும், எதிர்ப்பாளர்கள் அவர்களைத் தாக்கியதாகவும், நரங்கை நிர்வாணமாக்கியதாகவும் கூறப்படுகிறது.

சட்டமன்ற உறுப்பினர் தாக்கப்பட்டதற்கு பாரதிய ஜனதா கண்டனம் தெரிவித்துள்ளது. போராட்டக்காரர்கள் அனைவரும் அமைதியாக இருக்குமாறு சம்யுக்தா கிசான் மோர்ச்சா வேண்டுகோள் விடுத்துள்ளது.

250-300 அறியப்படாத போராட்டக்காரர்கள் மீது முதல் தகவல் அறிக்க பதிவு செய்யப்பட்டுள்ளது.

மேற்கோள்கள்
-----------

1. ↑  My Neta
2. ↑  Abohar sanitation workers call off strike
3. ↑  Disqualify 7 Cong MLAs: SAD-BJP
4. ↑  SAD-BJP demands disqualification of 7 Cong MLAs
5. ↑  "Protesting farmers thrash BJP MLA, tear his clothes in Punjab's Muktsar; Congress, SAD condemn attack". இந்தியா டுடே Website. 27 March 2021 அன்று மூலம் பரணிடப்பட்டது. 28 March 2021 அன்று பார்க்கப்பட்டது.
6. ↑  "BJP MLA beaten up, stripped by Punjab 'farm protesters'". தி டைம்ஸ் ஆஃப் இந்தியா Website. 27 March 2021 அன்று மூலம் பரணிடப்பட்டது. 28 March 2021 அன்று பார்க்கப்பட்டது.
7. ↑  "BJP MLA thrashed, clothes torn by protesting farmers in Punjab's Muktsar". இந்தியன் எக்சுபிரசு Website. 27 March 2021 அன்று மூலம் பரணிடப்பட்டது. 28 March 2021 அன்று பார்க்கப்பட்டது.
**அருண் செருகாவில்** (*Arun Cherukavil*) ஒரு இந்திய நடிகர். இவர் முக்கியமாக மலையாள திரைப்படத் துறையில் பணியாற்றுகிறார். எர்ணாகுளம் மாவட்டத்தைச் சேர்ந்த இவர் 2000 ஆம் ஆண்டில் மோகன்லால் நடித்த *லைஃப் இஸ் பியூட்டிஃபுல்* என்ற படத்தில் சூரஜ் என்ற கதாபாத்திரத்தில் அறிமுகமானார். பல ஆண்டுகளுக்குப் பிறகு, 2004 ஆம் ஆண்டில் ஜெயராஜ் இயக்கிய 4 தி பீப்பிள் மூலம் திரைப்படத் துறையில் மீண்டும் வந்தார்.

தொழில்
------

அருண் 2000 ஆம் ஆண்டில் பாசில் இயக்கிய *லைஃப் இஸ் பியூட்டிஃபுல்* திரைப்படத்தின் மூலம் அறிமுகமானார். இந்த படத்தில், இவர் ஒரு பதின் பருவ மாணவர் வேடத்தில் நடித்தார். நான்கு வருட இடைவெளிக்குப் பிறகு மலையாளத் திரைப்படத்துறை வரலாற்றில் மிகப்பெரிய புதிய தலைமுறை வெற்றிபெற்ற *4 தி பீப்பிள்* படத்தில் தோன்றினார். அநீதிக்கு எதிரான போராட்டத்தை மேற்கொண்ட இளைஞர்களின் கதையைச் சொல்லும் இப்படத்தில் அரவிந்தின் கதாபாத்திரம் பார்வையாளர்களின் அங்கீகாரத்தைப் பெற்றது. அதே ஆண்டில் வெளியான *மேற்கோள்* மற்றும் *அமிர்தம்* படங்களிலும் இவர் குறிப்பிடத்தக்க பாத்திரங்களைக் கொண்டிருந்தார். பின்னர் *ஹீரோ*, *ஆன்டி ஹீரோ*, *கேரக்டர்* ஆக்டர் என பல்வேறு வேடங்களில் நடித்தார். இதற்கிடையில் படத்தில் சுறுசுறுப்பாக இல்லாத அருண், *ஹனி பீ 2* *பாதாள லோகம்* டிரைவிங் லைசன்சு *மற்றும்* அஞ்சாம் பதிரா *போன்ற படங்களில் குறிப்பிடத்தக்க வேடங்களில் நடித்து வலுவான மறுபிரவேசம் செய்துள்ளார்.*

மேற்கோள்கள்
-----------

1. ↑
2. ↑
3. ↑
**கல்லகர்–ஆலண்டர் சிதைவு வினை** (1946) (*Gallagher–Hollander degradation*) என்பது ஒரு நேரியல் அலிஃபாட்டிக் காபொட்சிலிக் அமிலத்தில் இருந்து பைருவீக் அமிலத்தை வெளியேற்றி எண்ணிக்கையில் இரண்டு கார்பன் அணுக்கள் குறைவாகக் கொண்டுள்ள ஒரு புதிய அமிலத்தைத் தருகின்ற வினையாகும். இவ்வினையின் அசலான நோக்கம் தொடர் வினைகள் மூலமாக பித்தவமிலம் உருவாக்குதலுடன் தொடர்புடையது ஆகும். தயனைல் குளோரைடுடன் வினைபுரிந்து அமிலகுளோரைடு **(2)** உருவாதல் ஈரசோமீத்தேனுடன் வினைபுரிந்து ஈரசோகீட்டோன் **(3)** உருவாதல், ஐதரோகுளோரிக் அமிலத்துடன் வினைபுரிந்து குளோரோமெத்தில் கீட்டோன் **(4)** உருவாதல், குளோரின் கரிம ஒடுக்கவினைக்குட்பட்டு மெத்தில்கீட்டோன் **(5)** உருவாதல், கீட்டோன் ஆலசனேற்றம் அடைந்து **(6)** பைரிடீனுடன் நீக்க வினையில் ஈடுபட்டு ஈனோன் **(7)** உருவாகி இறுதியாக குரோமியம் மூவொட்சைட்டுடன் ஆக்சிசனேற்றம் அடைந்து பிசுனார்கோலனிக் அமிலம் உண்டாகிறது **(8)**.

கலகர்-ஒல்லாந்தர் சிதைவு வினை

மேற்கோள்கள்
-----------

1. ↑  Vincent P. Hollander and T. F. Gallagher. Partial synthesis of compounds related to adrenal cortical hormones. VII. degradation of the side chain of cholanic acid *J. Biol. Chem.*, Mar 1946; 162: 549–54 இணைப்பு பரணிடப்பட்டது 2009-01-07 at the வந்தவழி இயந்திரம்
**மெகல்லன் விண்ணுளவி** (*Magellan*) அல்லது வெள்ளி மெகல்லன் துருவி என்பது நாசாவால், 1989 மே 4 அன்று அனுப்பப்பட்ட 1,035 கி.கி எடையுடைய ஒரு இயந்திர விண்ணுளவி ஆகும். இந்த விண்ணுளவியின் நோக்கம் வெள்ளி கோளின் மேற்பரப்பு மற்றும் ஈர்ப்புப் புலத்தை பற்றி அறிவது ஆகும்.

மெகல்லன் விண்ணுளவி தான் முதன் முதலில் விண்ணோடத்திலிருந்து அனுப்பப்பட்ட விண்ணுளவி ஆகும்.மேலும் இது தனது சுற்றுப்பாதையில் வலம் வரும் போது வளிமண்டலக் கலநிறுத்தம் (aerobraking) முதன் முதலில் பரிசோதிக்கப்பட்டதும் இந்த விண்ணுளவியில் தான்.இது நாசாவால் வெள்ளி கோளுக்கு விண் பொருள்களை அனுப்பும் பணிகளில் நான்காவது வெற்றிகரமான பணி ஆகும். மேலும் இது அமெரிக்கா வேற்று கோள்களுக்கு விண்ணுளவிகளை அனுப்பாமல் இருந்த 11 ஆண்டு கால இடைவெளியை முடிவுக்கு கொண்டுவந்தது.

விண்ணுளவியின் வடிவமைப்பு
------------------------

செலவுகள் குறைக்க மெகல்லன் விண்ணுளவி, மற்ற பணிகளுக்காக வாங்கப்பட்ட உதிரி பாகங்களைக் கொண்டு வடிவமைக்கப்பட்டது.
கொலராடோ டென்வரில் உள்ள மார்ட்டின் மரிட்ட விண்வெளி குழு இதை உருவாக்கினார்கள்.

### கட்டுப்பாட்டு அமைப்பு

மெகல்லன் விண்ணுளவியை மூன்று அச்சுகளில் நிலைப்படுத்தும் வகையில் வடிவமைக்கப்பட்டது.

### தொடர்பாடல்

இந்த விண்ணுளவி தொடர்பாடலுக்காக இலகுரக கிராஃபைட்/அலுமினியத்தாலான, 3.7 மீட்டர் அளவுடைய உயர்ஈட்ட அலையுணரியும் (high-gain antenna), நடுத்தர ஈட்ட அலையுணரியும் (medium-gain antenna) பொருத்தப்பட்டுள்ளது. இது தொலை தூர விண்வெளி வலைப் பின்னலுடன் தொடர்பு கொள்ளும் போது வினாடிக்கு 1.2 கிலோபிட் கட்டளைகளைப் பெற்றுக் கொண்டு வினாடிக்கு 268.8 கிலோபிட் தகவல்களை அனுப்ப முடியும்.

### ஆற்றல்

மெகல்லன் இரண்டு 2.5 மீட்டர் அளவுடைய சூரியவொளித் தகடுகளின் மூலம் ஆற்றலைப் பெருகிறது.ஆரம்பத்தில் இந்த சூரியவொளித் தகடுகள் 1,200 வாட் ஆற்றலை விண்ணுளவிக்கு அளித்த போதிலும் தீவிர வெப்பநிலை மாற்றங்களின் காரணமாக இதன் தரம் படிப்படியாக தாழ்ந்துவிட்டது.சூரிய ஒளி இந்த தகடுகளில் படாத காலங்களில், மணிக்கு 30 ஆம்ப் கொடுக்ககூடிய நிக்கல்-கேட்மியம் மின்கலம் இதை இயக்க பயன்படுத்தப்படும்.மீண்டும் சூரிய ஒளி தகடுகளில் படும் போது தானக மறுஊட்டம் பெற்றுக்கொள்ளும்.

மேற்கோள்கள்
-----------

1. ↑  Croom, Christopher A.; Tolson, Robert H. "Venusian atmospheric and Magellan properties from attitude control data". *NASA Contractor Report*. NASA Technical Reports Server. 8 October 2011 அன்று பார்க்கப்பட்டது.CS1 maint: multiple names: authors list (link)
**பழைய பூங்கா**, இலங்கையின் வடமாகாணத் தலைநகரமான யாழ்ப்பாணத்தில் உள்ள ஒரு பூங்கா ஆகும். 27 ஏக்கர் பரப்பளவு கொண்ட இந்தப் பூங்கா முதலில், வட மாகாணத்தின் பிரித்தானிய அரசாங்க அதிபரின் வாழிடமாக 19 ஆம் நூற்றாண்டில் கட்டப்பட்டது.

வரலாறு
------

19 ஆம் நூற்றாண்டில் யாழ்ப்பாணத்தில் நீண்டகாலம் பிரித்தானிய அரசாங்கத்தின் அரசாங்க அதிபராகப் பதவி வகித்த பேர்சிவல் அக்லன்ட் டைக் இந்தப் பூங்கா அமைந்திருக்கும் 27 ஏக்கர் நிலத்தை அரசாங்க அதிபரின் இருப்பிடமாகப் பயன்படுத்தும் எண்ணத்தில் தன் சொந்தப் பணத்தைச் செலவு செய்து வாங்கினார். டைக் யாழ்ப்பாணத்தில் அரசாங்கத்தின் "கலெக்டராக" நான்கு ஆண்டுகளும் (1829-33), பின்னர் அரசாங்க அதிபராக 32 ஆண்டுகளும் (1833-43; 1843-60; 1861-67) பணியாற்றியவர்.). வடக்கு மக்கள் இவரை "வடக்கின் ராஜா" என்றே அழைத்தனர். இந்த நிலத்தை வாங்கிய அவர் அதன் ஒரு பகுதியில் தனக்கான ஒரு மாளிகையையும், மிகுதிப் பகுதியில் ஒரு பெரிய பூங்காவையும் உருவாக்கினார். இதுவே இன்று பழைய பூங்கா என அழைக்கப்படுகிறது. 1867ல் இறக்கும் வரை அரசாங்க அதிபராக யாழ்ப்பாணத்திலேயே இருந்த டைக் இறக்குமுன்னர், இந்த மாளிகையையும் பூங்காவையும் தனக்குப் பின் வருபவர்கள் வாடகை இல்லாமல் இலவசமாகவே பயன்படுத்திக்கொள்ளக் கூடியதாக விக்டோரியா அரசியூடாக அன்பளிப்பாக வழங்கினார்.

மேற்கோள்கள்
-----------

1. 1 2  Amarasekera, Ranji (16 November 2008). "Being one with Jaffna". *The Sunday Times (Sri Lanka)*. .
2. ↑  Martyn 1923, ப. 15.
3. 1 2  Martyn 1923, ப. 16.
4. ↑  Bastiampillai 1987, ப. 175.
5. ↑  Martyn 1923, ப. 32.
6. ↑  Bastiampillai 1987, ப. 176.
7. ↑  Bastiampillai 1987, ப. 179.

உசாத்துணைகள்
------------

* Martyn, John H. (1923). *Notes on Jaffna - Chronological, Historical, Biographical*. Tellippalai: American Ceylon Mission Press. பன்னாட்டுத் தரப்புத்தக எண்:81-206-1670-7. .
* Bastiampillai, Bertram E .S. J (1987). "The Rajah of the North: Percival Acland Dyke;Pro-consul of the British in Mid-Nineteenth Century Northern Sri Lanka". *Modern Sri Lanka Studies* (University of Peradeniya) **2** (1&2): 173-184. . 
[*தொடர்பிழந்த இணைப்பு*]
ஜாக்சன் ஆய்வகம்
**ஜாக்சன் ஆய்வகம்** (*Jackson Laboratory / Jax*) முதன்மையாக அமெரிக்காவின் மெய்ன் மாநிலத்தில் உள்ள பார் ஆர்பரில் அமைந்துள்ளது. தற்பொழுது இங்கு 38 ஆய்வுக் குழுக்கள் உயிர் மருத்துவ ஆய்வில் ஈடுப்பட்டுள்ளன. மனித நோய்களுக்கான மரபணு அடிபடையைக்கண்டறியும் ஆய்வில் மிக முக்கியப்பங்கு வகிக்கும் ஆய்வகங்களில் ஜாக்சன் ஆய்வகமும் ஒன்று ஆகும். இங்கு நாலாயிரத்துக்கும் மேற்பட்ட ஆய்வு எலிகளை உபயோகப்படுத்தி மனித நோய்களுக்கான (புற்று நோய், மூளையைத்தாக்கும் நோய்கள் (மறதிநோய்), உடல் பருமனால் விளையும் நோய்கள், மிகுந்த கொழுப்பினால் உண்டாகும் நோய்கள்) நோய் மாதிரிகளை உருவாக்கி ஆய்வு செய்கிறார்கள்.

இங்கிருந்து உலகெங்கும் உள்ள ஆய்வகங்கள் மரபணு மாற்றம் செய்யப்பட்ட மற்றும் செய்யப்படாத ஆய்வு எலிகளை வாங்கி பயன்படுத்தப்படுகின்றன.

வெளி இணைப்புகள்
---------------

* ஜாக்சன் ஆய்வகம் இணையதளம்
* எலிகளின் மரபணு ஆய்வுத்தொகுப்பு
* பயிற்சி வகுப்புகள் மற்றும் ஆய்வக மாநாடுகள் பரணிடப்பட்டது 2011-07-19 at the வந்தவழி இயந்திரம்
* கல்வித்திட்டங்கள் பரணிடப்பட்டது 2011-03-17 at the வந்தவழி இயந்திரம்

மேற்கோள்கள்
-----------

1. ↑  "Locations". The Jackson Laboratory. 2015-05-11 அன்று மூலம் பரணிடப்பட்டது. 19 சூலை 2015 அன்று பார்க்கப்பட்டது.
2. ↑  "Jax Mice and Services News". The Jackson Laboratory. 2015-07-03 அன்று மூலம் பரணிடப்பட்டது. 19 சூலை 2015 அன்று பார்க்கப்பட்டது.
திரைப்பட சுவரிதழ்
***7 நாட்கள்*** ( பிரெஞ்சு மொழி: *Les 7 jours du talion, "The 7 Days of Retaliation"* ) என்பது 2010 ஆம் ஆண்டு வெளியான கனடத் திர்ல்லர் திரைப்படமாகும். இதனை டேனியல் க்ரோ என்பவர் இயக்கியிருந்தார்.

கிளாட் லெகால்ட்  நடித்திருந்தார். திரைக்கதை பாட்ரிக் செனெக்கால் எழுதிய நாவலான *லெஸ் செப்டன் ஜெர்ஸ் டூ டால்மை* அடிப்படையாகக் கொண்டது.

நடிகர்கள்
---------

* க்ளாட் லெகால்ட் - ப்ரூனோ ஹமெல் என்ற
* ரீமி ஜாரார்ட் - ஹெமி மெர்குருவாக
* மார்டின் டுபுரேயில் - அந்தோனி லெமயர்
* ஃபானி மாலெட் - சில்வியா ஹேமலை
* ரோஸ்-மேரி கூலியர் - மல்லிகை ஹமெல்
* அலெக்ஸாண்ட்ரே கோயெட்டெ - மைக்கேல் போஸெவெர்
* டொமினிக் க்வெஸ்னல் - மேரிஸ் ப்ளூௗ
* பாஸ்கல் டெலாஹஸ் - டையன் மாஸன்
* பாஸ்கல் கமாமைன் - கெய்டன் மோரின்
* டேனியல் டெஸ்பூட்டூ - கில்லஸ், மெடிசின்

கதை
---

அறுவை சிகிச்சை நிபுணரான ப்ரூனோ ஹமெல் (க்ளாட் லாகால்ட்) சாதாரண வாழ்க்கை வாழ்ந்து வருகிறார். ஒருநாள் அவரது மகள் ஜாஸ்மின் (ரோஸ்-மேரி கோலியர்) வன்புணர்வு செய்து பூங்காவில் கொலை செய்யப்படுகிறார்.

ஜாஸ்மின் கொலையில் முக்கிய குற்றவாளியென அந்தோனி லெமயர் (மார்டின்) என்பவரை காவல்துறை சந்தேகப்படுகிறது. ஜாஸ்மினின் தந்தை ஹமெல் தன் மகளை கொலை செய்தமைக்காக பழிவாங்க திட்டமிடுகிறார்.

ஏழு நாட்களுக்குள் குற்றவாளியை கொடூரமாக கொல்வேன் என காவல்துறைக்கு அறிவித்து பின் கொலை செய்கிறார்.

வெளியீடு மற்றும் வரவேற்பு
-------------------------

சண்டன்ஸ் திரைப்பட விழாவில் , உலக அரங்கில் 22 ஜனவரி 2010 அன்று படம் திரையிடப்பட்டது.

வெளியீட்டில், விமர்சகர்கள் இந்த படத்திற்கு சாதகமான கருத்துகளை தெரிவித்தனர். ராட்டன் டொமடோஸில் , 13 மதிப்பீடுகளை அடிப்படையாகக் கொண்டு 85% ஒப்புதலுக்கான மதிப்பீட்டை இத்திரைப்படம் பெற்றது.

ஆதாரங்கள்
---------

1. ↑   சன்டன்ஸ் '10: '7 நாட்கள்' அதிகாரப்பூர்வ பெயரிடப்பட்ட விழா திருவிழா
2. ↑   AFM '09: 'ஏழு நாட்கள்' மான்ஸ்டர் ரிவெஞ்ச்
3. ↑   சன்டான்ஸ் '10: மிட்நைட் முழு வரிசையில் உள்ள ஈர்க்கும் பார்க் சிட்டி!
4. ↑  Ryan Daley (January 24, 2010). "Sundance '10 REVIEW: '7 Days' a Powerful Film, 2 Positive Reviews!". *Bloody Disgusting*.
5. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *7 Days*
* அழுகிய தக்காளிகளில் *7 Days*
கோப்திய கெய்ரோவில் அமைந்துள்ள புனித ஜோர்ஜின் கன்னிமாடம் பழைய கெய்ரோவிலுள்ள புகழ்பெற்ற இடமாகும்.
**பழைய கெய்ரோ** (எகிப்திய அரபு: *Masr el Adīma*) எகிப்துத் தலைநகர் கெய்ரோவின் ஓர் பகுதியாகும். இது கெய்ரோவிற்கு முன்பாக *ஃபூசுடாட்* போன்ற எகிப்தின் தலைநகரங்களாக விளங்கிய நகரங்களின் எச்சங்களை உள்ளடக்கி உள்ளது. மேலும் இப்பகுதியில் கோப்திய கெய்ரோ மற்றும் அதன் பல தொன்மையான தேவாலயங்களும் உரோமானியக் கோட்டைகளின் இடிபாடுகளும் உள்ளன. தற்காலச் சுற்றுலாப் பயணிகள் இங்குள்ள கோப்திய அருங்காட்சியகம், பாபிலோன் கோட்டை, தொங்கு தேவாலயம், மற்றும் பிற கோப்திய தேவாலயங்களையும், பென் எச்ரா யூதக்கோவிலையும் அமிர் இபன் அல்-அசு மசூதியையும் காணச் செல்கின்றனர். பாபிலோன் கோட்டை என்பது உரோமானியர்கள் கட்டிய கோட்டை ஆகும்; இதனைச் சுற்றியே எகிப்திய கிறித்துவர்களின் பல தொன்மையான தேவாலயங்கள் கட்டப்பட்டுள்ளன.

ரோடாத் தீவிற்கும் பழைய கெய்ரோவிற்கும் இடையேயுள்ள கால்வாய்
சிற்றரசர் காபிரீயல் அபீப் சக்காக்கினி பாஷா (1841–1923), சக்காக்கினி என்னுமிடத்தில் 1897இல் ஓர் அரண்மனையையும் தேவாலயத்தையும் கட்டினார். இவர் பழைய கெய்ரோவில் உரோமானிக் கத்தோலிக்க கல்லறையையும் ஏற்படுத்தினார்.

மேற்சான்றுகள்
-------------

1. ↑  "Egy.com". 2010-09-22 அன்று மூலம் பரணிடப்பட்டது. 2013-08-12 அன்று பார்க்கப்பட்டது.
2. ↑  Report on Sakakini Pasha's granddaughter Asma el Bakri

வெளி இணைப்புகள்
---------------

விக்கிமீடியா பொதுவகத்தில்,  
 ***Old Cairo***   
என்பதின் ஊடகங்கள் உள்ளன. 

* (செருமன் மொழி) பழைய கெய்ரோ குறித்து Wikivoyage.org
**அணுக்கரு உலை விபத்திற்கான குடியியல் இழப்பீடு மசோதா** (**The Civil Liability for Nuclear Damage**)அல்லது அணுக்கரு உலை விபத்து இழப்பீடு மசோதா அமெரிக்க வணிகநிறுவனங்கள் இந்தியாவில் அணுக்கரு உலைகளை நிறுவ வழிவகுக்கும் வகையில் இந்திய அரசால் 2008 ஆண்டு கையொப்பமிட்ட இந்திய அமெரிக்க குடிசார் அணுவாற்றல் உடன்பாட்டிற்கிணங்க நாடாளுமன்றத்தில் கொண்டுவந்துள்ள மசோதாவாகும். இந்தியாவில் அணுக்கரு உலைகள் அமைக்கும் அமெரிக்க வணிக நிறுவனங்கள் தங்கள் மாநிலங்களில் காப்பீடு பெற இந்த சட்டம் தேவையாகும். இந்த மசோதா சட்டமான பிறகு இந்தியா குடிசார் அணுக்கரு நிலையங்களில் விபத்து இழப்பீடு குறித்த பன்னாட்டு மரபு அங்கத்தினராகக் கருதப்படும்.அணு உலை விபத்து இழப்பீடு மசோதா, எதிர்கட்சியான பாரதிய ஜனதா கட்சியின் ஆதரவுடன் மக்களவையில் 26 செப்டம்பர் 2010 அன்று நிறைவேறியது.

அணுக்கரு உலை விபத்து இழப்பீடு மசோதா தொடர்பாக பாரதிய ஜனதா கட்சி மற்றும் இடதுசாரி கட்சிகள் கடும் எதிர்ப்பு எழுப்பி வந்தன. அதில் உள்ள சில முக்கிய அம்சங்களுக்கு கடும் எதிர்ப்பு தெரிவித்து அவற்றை நீக்க வேண்டும் எனவும் வலியுறுத்தி வந்தன. இதனால் மசோதாவை நிறைவேற்றுவதில் இழுபறி ஏற்பட்டது. இதையடுத்து மசோதாவை நிறைவேற்ற வழிசெய்யும் வகையில் அரசு மசோதாவில் 18 திருத்தங்களை மேற்கொண்டது.

முக்கியத் திருத்தமாக, அணு விபத்து ஏற்பட்டால், விபத்து இழப்பீடாக ரூ. 500 கோடியாக தரப்பட வேண்டும் என முன்பு மசோதாவில் குறப்பிடப்பட்டிருந்தது. பின்னர் அது ரூ. 1500 கோடியாக அதிகரிக்கப்பட்டு மசோதா தாக்கல் செய்யப்பட்டது. அணு தீண்டாமையிலிருந்து இந்தியா முழுமையாக விலகி வரவும் உலகநாடுகளுடன் இந்தியா மிகவும் பெரிய அளவில் அணு வர்த்தகத்தில் ஈடுபடவும் இந்த மசோதா உதவும் என்று இந்தியப் பிரதமர் மன்மோகன் சிங் வாதிட்டார்.

இந்த மசோதாவின் அடுத்த கட்டமாக அணுவாற்றல் சட்டம் 1962 திருத்தப்பட்டு இந்திய அணுக்கரு மின்னாற்றல் உற்பத்தியில் தனியார்துறை பங்கேற்க அனுமதிக்கப்பட வேண்டும்.

வெளியிணைப்புகள்
---------------

Highlights of the Civil Liability for Nuclear Damage Bill, 2010

Nuclear Power and Civil Liability

Bill as passed by Lok Sabha (Amendments marked on the original Bill) பரணிடப்பட்டது 2011-01-25 at the வந்தவழி இயந்திரம்

மேற்கோள்கள்
-----------

1. ↑  அணு உலை விபத்து இழப்பீடு மசோதா மக்களவையில் நிறைவேறியது -தினகரன்
[*தொடர்பிழந்த இணைப்பு*]
2. ↑  "Nuclear liability bill introduced, BJP walks out of Lok Sabha". 2010-05-09 அன்று மூலதளத்திலிருந்து பரணிடப்பட்டது எடுக்கப்பட்டது. 2010-05-09 அன்று பார்க்கப்பட்டது.
**வலம்புரி அ. பாலசுப்பிரமணியப் பிள்ளை** (இறப்பு: 1933) தமிழகத் தமிழறிஞர் ஆவார்.

பிறப்பும் இளமையும்
------------------

தஞ்சாவூரில் வெண்ணாற்றங்கரைக்கு அண்மையில் உள்ள வலம்புரி எனும் ஊரில் பிறந்தவர் அ. பாலசுப்பிரமணியப்பிள்ளை. இவர் பெற்றோர் அண்ணாசாமி பிள்ளை - சுந்தரத்தம்மாள். தொடக்கக் கல்வியை அன்னப்பன் பேட்டைத் திருமடத்துச் சுவாமிகளிடம் கற்றார். இளமையிலேயே தமிழில் மிகுந்த புலமைப் பெற்றிருந்தார்.

ஆசிரியர் பணி
------------

கணிதமேதை இராமானுஜம் உள்ளிட்ட பெருமை மிக்கோர் பலர் பயின்ற குடந்தை நகர மேனிலைப் பள்ளியி்ல் தமிழாசிரியராகப் பணியாற்றியவர் பாலசுப்பிரமணியம். ஒரு பணியிடத்திற்குப் பல பேர் விண்ணப்பத்ததால் போட்டித் தேர்வு நடத்தப் பெற்றது. கடினமான அத்தேர்வில் இரண்டு பேர் சம மதிப்பெண்கள் பெற்று முன்னிலைப் பெற்றனர். ஒருவர் பின்னத்தூர் நாராயணசாமி, மற்றொருவர் அ. பாலசுப்பிரமணியம்.

தமிழ்ப் பணி
-----------

வை. கோவிந்தசாமிப் பிள்ளை என்பவர் யதார்த்த வசனீ எனும் இதழை நடத்தினார். அதில் பிள்ளையவர்கள் தொடர்ந்து அரிய பல கட்டுரைகள் எழுதினார். தி. வை. சதாசிவப் பண்டாரத்தாருடன் சேர்ந்து 'பன்னிரு திருமுறை ஆசிரியர் வரலாறு' என்ற நூலை எழுதினார். குப்புசாமி ராஜீ என்பவர் வடமொழியிலிருந்து தமிழில் மொழிபெயர்த்த 'தருக்க கௌமுகி' என்ற நூலுக்கு இவர் முகவுரை எழுதியுள்ளார். கரந்தைத் தமிழ்ச் சங்கம் உருவானதற்குக் காரணமாக இருந்தவர்கள் பதின்மர். அவர்களுள் ஒருவர் அ. பாலசுப்பிரமணியம்.

மறைவு
-----

1899 முதல் 1932 வரை 33 ஆண்டுகள் தமிழாசிரியராகச் சிறப்பாகப் பணியாற்றிய இவர் 1933 ஆம் ஆண்டு காலமானார்.

மேற்கோள்கள்
-----------

* இரா. சின்னதம்பியின் கரந்தைத் தமிழ்ச் சங்கம் என்ற நூல்
* .தி.வை.சதாசிவப் பண்டாரத்தாரின்' வழுக்கி வீழினும்' எனும் கட்டுரை -1957
* முனைவர் அ. ம. சத்தியமூர்த்தி ' தமிழுலகம் நினைக்க மறந்த தமிழர்கள்'
**மோகனா ஆறு** (**Mohana River)** இந்திய மாநிலங்களான சார்க்கண்ட் மற்றும் பீகாரில் உள்ள அசாரிபாக், சத்ரா மற்றும் கயா மாவட்டங்கள் வழியாக பாய்கிறது. மோகனி ஆறு என்றும் மோகனே ஆறு என்றும் வெவ்வேறு பெயர்களால் அழைக்கப்படுகிறது.

ஆற்றின் பாதை
------------

மோகனா ஆறு பெந்தி கிராமத்திற்கு அருகிலுள்ள அசாரிபாக் பீடபூமியில் உள்ள கோரம்பே பகாரில் உற்பத்தியாகிறது. பெந்தி கிராமம் அசாரிபாக்கு நகரத்திலிருந்து 19.3 கிலோமீட்டர் தொலைவிலுள்ளது.  பீடபூமியின் மேல் பகுதியில் மோகனா ஆறு பாய்கிறது. தெற்கில் உள்ள தாமோதர் வடிநிலம், நிரஞ்சனா என்று அழைக்கப்படும் லிலாயன் மற்றும் வடக்கே மோகனா ஆறு ஆகியவற்றுக்கு இடையே ஒரு பரந்த நீர்த்தேக்கத்தை அசாரிபாக் பீடபூமியின் மேற்குப் பகுதி உருவாக்குகிறது.

மோகனா ஆறு பின்னர் இட்கோரியைக் கடந்து வடக்கே ஓடி கயா சமவெளியில் இறங்கி, தனுவா கணவாயின் அடிவாரத்தில் உள்ள பெரும் தலை நெடுஞ்சாலையைக்கடக்கிறது. இட்கோரிக்கு அருகில் இது சத்ரா-சவுபரன் சாலையை அதன் அகலமான மற்றும் மணல் கால்வாயால் வெட்டுகிறது. 3.2 கிலோமீட்டருக்கு கீழே புத்த கயாவில் நிரஞ்சனாவுடன் ஐக்கியமாகி புனித நதியான பால்கு ஆறாக உருவாகிறது. பால்கு ஆறு பராபார் மலைகளைக் கடந்ததும் மீண்டும் மோகனா என்ற பெயரைப் பெற்று இரண்டு கிளை ஆறுகளாகப் பிரிகிறது.

அருவிகள்
--------

கயா மாவட்டத்தின் எல்லைக்கு தெற்கே உள்ள நீண்ட மலைத்தொடரில், சத்ரா மாவட்டத்திற்குள், மோகனா ஆற்றின் இரண்டு நீர்வீழ்ச்சிகள் உள்ளன. தாமசின் எனப்படும் முதல் அருவி ஆழமான பள்ளத்தாக்கின் தலைப்பகுதியில் உள்ளது. அங்கு இந்நதி திடீரென கருப்பு பாறையின் உயர்ந்த செங்குத்தான முகத்திலிருந்து கீழே விழுந்து ஒரு குளத்தில் மூழ்கி பின்னர் விசித்திரமாக சுருக்கப்பட்ட பாறையின் இருண்ட பள்ளத்தில் விழுகிறது. அரியாகலில் உள்ள கீழ் நீர்வீழ்ச்சி மிகவும் தெளிவான அழகு காட்சியை அளிக்கிறது. இங்கு நதியானது ஒரு அழகிய குறும் பள்ளத்தாக்கு வழியாக வெளியேறி, சிவப்பு பாறைகளின் சாய்வான உயரமான மரக் கரைகளால் சூழப்பட்ட பெரிய குளத்தில் இறங்குகிறது. தாமசின் அருவி சத்ரா நகரத்திலிருந்து 26 கிலோமீட்டர் தொலைவில் இருக்கிறது.

மேற்கோள்கள்
-----------

1. ↑  "The Hazaribagh district" (PDF). 2014-10-28 அன்று மூலம் (PDF) பரணிடப்பட்டது. 2010-04-29 அன்று பார்க்கப்பட்டது.
2. ↑  "Gaya – the Pithrukshetra". 2010-04-29 அன்று பார்க்கப்பட்டது.
3. ↑  Lister, Edward (October 2009). *Hazaribagh By Edward Lister*. பன்னாட்டுத் தரப்புத்தக எண்:9781115792752.. பார்த்த நாள்: 2010-04-29.
4. 1 2  O'Malley, L. S. S. (2007). *Bengal District Gazetteer : Gaya By L.S.S. O'malley*. பன்னாட்டுத் தரப்புத்தக எண்:9788172681371.. பார்த்த நாள்: 2010-05-02.
5. ↑  "Tourism". *Tama Sin*. 2010-05-05 அன்று பார்க்கப்பட்டது.
கம்யூனிஸ்ட் அறிக்கைகம்யூனிஸ்ட் அறிக்கை
**பொதுவுடமை அறிக்கை** (*The Communist Manifesto*, டொய்ச்: *Das Manifest der Kommunistischen Partei* அல்லது பொதுவாக **பொதுவுடமை அறிக்கை**) எனப்படுவது 1848ம் ஆண்டு கம்யூனிஸ்ட் லீக் என்கிற ரகசியமாக செயல்பட வேண்டியிருந்த அமைப்பின் தத்துவார்த்த நடவடிக்கை வேலைத் திட்டமாக கார்ல் மார்க்ஸ் மற்றும் பிரெட்ரிக் ஏங்கல்ஸ் ஆல் இணைந்து எழுதப்பட்ட அறிக்கை ஆகும். இவ்வறிக்கை 
கம்யூனிஸ்ட் லீக்-ன் நோக்கம் மற்றும் நடவடிக்கைகள் என்பவற்றை விவரிப்பதுடன், முதலாளித்துவத்தினை வீழ்த்துவதற்கும், பொதுவுடமை சமூகத்தினை உருவாக்கும் பாட்டாளி வர்க்க புரட்சியை உண்டு பண்ணுவதற்குமான முன்னெடுப்புக்களை பரிந்துரைக்கின்றது. இதன் காரணமாக இவ்வறிக்ககை உலக அரசியல் நடவடிக்கையில் மிக்க செல்வாக்கை செலுத்துகின்றது.

'**உலக தொழிலாளர்களே ஒன்றுபடுங்கள்'** (Working men of all countries, unite!) என்பது இவ்வறிக்கையின் புகழ்பெற்ற வாசகம் ஆகும்.

பதிப்பு
-------

**கம்யூனிஸ்ட் அறிக்கை** முதலில் 1848 இல் ஜெர்மன் மொழியில் வெளியிடப்பட்டது. ஆங்கிலத்தில் 1850 ஆம் ஆண்டு ஹெலன் மெக்ஃபார்லேன் (Helen MacFarlane) என்பவரால் மொழிபெயர்க்கப்பட்டது. இன்றுவரை பல மொழிகளில் மொழிபெயர்க்கப்பட்டுள்ளது.

முகவுரைகள்
----------

பொதுவுடமை அறிக்கை ஏழு முகவுரைகள் கொண்டது. இவற்றில் 1872, 1882 ஆகிய இரண்டு முகவுரைகளும் மார்க்ஸ், எங்கெல்ஸ் ஆகிய இருவராலும் எழுதப்பட்டவை. இதர ஐந்து முகவுரைகள் 1883, 1888, 1890, 1892, 1893 ஆகிய ஆண்டுகளில் மார்க்சின் மறைவிற்குப் பிறகு எங்கெல்சால் மட்டும் எழுதப்பட்டவை.

### 1872

மார்க்ஸ் - எங்கெல்ஸ் இருவரும் முதன்முறையாக 1872 ஆம் ஆண்டு தான் அறிக்கை வெளிவந்து 25 ஆண்டுகளுக்குப் பிறகு தான் ஒரு முகவுரையை எழுதினார்கள். அதில் கடந்த 25 ஆண்டுகளில் நிலைமைகள் எவ்வளவு தான் மாறியிருப்பின் இந்த அறிக்கையில் குறிக்கப்படும் பொதுக் கோட்பாடுகள் ஒட்டுமொத்தத்தில் என்றும் போல் இன்றும் சரியானவே என்று குறிப்பிடுகின்றனர்.

மேற்சான்றுகள்
-------------

1. ↑  "கம்யூனிஸ்டுக் கட்சி அறிக்கை (கார்ல் மார்க்ஸ், ஃபிரெடெரிக் ஏங்கெல்ஸ்)பல்வேறு மொழிப் பதிப்புகளுக்கு எழுதிய முகவுரைகள், தமிழாக்கம்: மு.சிவலிங்கம்". 2013-08-13 அன்று பார்க்கப்பட்டது.

மூலம்
-----

* கம்யூனிஸ்ட் கட்சி அறிக்கை (மார்க்ஸ்-எங்கெல்ஸ்)  பரணிடப்பட்டது 2021-01-21 at the வந்தவழி இயந்திரம்
* கம்யூனிஸ்டுக் கட்சி அறிக்கை (தமிழில்) - தமிழாக்கம்: மு.சிவலிங்கம் from the Marxists Internet Archive
* Full text of the English edition of 1888 from the Marxists Internet Archive
* Free audiobook from LibriVox (Also available in German)
* A Marxism resource page
* Only remaining page of the first draft of the Manifesto in Marx's handwriting from the Marx papers at the International Institute of Social History.
* Images of English versions
* In Defence of Marxism
விண்வெளி வீரர்கள் எடுத்த படகோனியா பாலைவனத்தின் புகைப்படம், ஆண்டீஸ் மலையிலிருந்து கிழக்காகப் பாயும் லிமே ஆற்றின் காட்சி
**படகோனியன் பாலைவனம்** அல்லது **படகோனியா பாலைவனம்** அல்லது **படகோனியன் ஸ்டெப்பி** (Patagonian Desert or Patagonia Desert or Patagonian Steppe), தென் அமெரிக்காவின் அர்ஜெண்டினா நாட்டின் கிழக்கில் படகோனியாவில் அமைந்துள்ளது. படகோனியா பாலைவனம் 673,000 சதுர கிலோ மீட்டர் பரப்பளவுடன் (260,000 mi2). உலகின் நான்காவது பெரிய பாலைவனமாக உள்ளது.

அமைவிடம்
--------

படகோனியா பாலைவனம் அர்ஜெண்டினாவில் பெருமளவும், சிலி நாட்டில் சிறிதளவும் கொண்டுள்ளது. படகோனியாவில் அமைந்த இப்பாலைவனத்தின் கிழக்கு எல்லையாக அட்லாண்டிக் பெருங்கடலும், மேற்கெல்லையாக பசிபிக் பெருங்கடலும் உள்ளது. தெற்கு அர்ஜெண்டினாவில் அமைந்த இப்பாலைவனத்தில் மத்தியப் பகுதிகளில் உள்ள ஸ்டெப்பிப் புல்வெளிகள், மருந்திற்கு பயன்படும் குட்டை செடிகளுடன், சிலி நாட்டின் கிழக்குப் பகுதி வரை பரவியுள்ளது.

நிலவியல்
--------

குளிர் பாலைவானமான படகோனிய பாலைவனத்தில் மேட்டு நிலங்களும், மலைமுகட்டுத் திரள்களும், ஆற்றுச் சமவெளிகளும், இடுங்கிய செங்குத்தான பள்ளத்தாக்குகளும், ஆற்றுக் குடைவுகளும் காணப்படுகிறது. பாலைவனத்தின் மேற்கில் உள்ள பாம்பாஸ் புல்வெளிகளும், வறண்ட மலைப்பாங்கான மேட்டு நிலங்களும் கொண்டுள்ளது.

மக்கள்
------

இப்பாலைவனத்தில் வேட்டையாடும் இன மக்களான மபுச்சி மக்கள், சிலியர்கள், அர்ஜெண்டினா மக்கள், வேல்ஸ் மக்கள் ஆடு, மாடு மற்றும் குதிரை போன்ற கால்நடைகளை மேய்க்கின்றனர்.

புவியியல் & தட்ப வெப்பம்
------------------------

படகோனியா, தென் அமெரிக்கா
மழை மறைவு பிரதேசத்தில் அமைந்த படகோனியப் பாலைவனத்தின் குளிர்காலம் ஏழு மாதங்களும், கோடைக் காலம் ஐந்து மாதங்களும் கொண்டது. குளிர்காலத்தில் அதிகபட்சமாக 12 முதல் 3 பாகை செல்சியஸ் வெப்ப நிலை கொண்டுள்ளது. மேற்கில் பசிபிக் பெருங்கடலை ஒட்டி மிக உயர்ந்த ஆண்டீஸ் மலைத்தொடர்கள் மறைப்பதால் இப்பாலைவனம் மறைவு பிரதேசமாக உள்ளது. கோடைகாலத்தில் அதிக பட்சமாக 6 முதல் 31 பாகை செல்சியஸ் வெப்ப நிலை கொண்டுள்ளது.

இதனையும் காண்க
--------------

* படகோனியா

மேற்கோள்கள்
-----------

1. ↑  Patagonia
2. ↑  The Physical Geography of Patagonia and Tierra del Fuego. Andrea M.J. Coronato, Fernando Coronato, Elizabeth Mazzoni and Mirian Vazquez
3. ↑  McDonald, James E. Climatology of Arid Lands பரணிடப்பட்டது 2007-06-16 at the வந்தவழி இயந்திரம், Arid Lands Information Center, University of Arizona.

வெளி இணைப்புகள்
---------------

* The Patagonian desert
* Where Does The Patagonian Desert Lie?

மேலும் படிக்க
-------------

* Gasso S. and Stein A.F. Does dust from Patagonia reach the sub-Antarctic Atlantic ocean? Geophys. Res. Letters, 34 (1): Art. No. L01801 JAN 3 2007.
* Joseph R. McConnell, Alberto J. Aristarain, J. Ryan Banta, P. Ross Edwards, and Jefferson C. Simo, 20th-Century doubling in dust archived in an Antarctic Peninsula ice core parallels climate change and desertification in South America, Published online before print March 26, 2007, 10.1073/pnas.0607657104